যুক্তরাষ্ট্র ভিত্তিক একজন উইঘুর গবেষক তাহির ইমিন বলেন, ‘রাজনৈতিক দীক্ষা’ দান কেন্দ্রে আটক তার পরিবারের অনেক সদস্য রয়েছেন, এবং তিনি তাদের নিকট থেকে শুনেছেন যে তাদের ধর্মীয় বিশ্বাসকে সেখানে একটি রোগের সাথে তুলনা করা হয়। এতে করে তিনি মোটেও অবাক হননি। তার মতে চীনের উদ্দেশ্য হচ্ছে সংখ্যালঘু উইঘুরদের হান চীনাদের সাথে একিভূত করা। তার মতে, ‘চীন সরকারর মতে যদি কোনো রোগ থেকে থাকে তবে এটি হচ্ছে উইঘুর মুসলিমরা।’ তিনি বলেন, চীনা সরকার হয়ত মনে করছে যে, ‘তারা যেসব লোকদের ‘রাজনৈতিক দীক্ষা’ দান কেন্দ্রে আটক করে রেখেছে তারা মোটেও চীনা নয়। বরং তারা হচ্ছে অসুস্থ, তারা নিরাপদ নয়, তারা বিশ্বাসযোগ্য নয় এবং তারা সুস্থ জনগণ নয়।’